section_heading: Mokri postupak odsumporivanja
paragraph_text: Mokri postupak odsumporivanja se temelji na upijanju (apsorpciji) sumporovog dioksida SO<sub>2</sub> s vodenom suspenzijom vapna. Sustav se satoji od tornjeva (kolona) za protustrujno ovlaživanje dimnog plina, te od uređaja za obnavljanje (regeneraciju) i kružni tok (recirkulaciju) vodene suspenzije upijajućih kemikalija. Prednosti ovog postupka su dobra učinkovitost odvajanja SO<sub>2</sub>, te dodatno odvajanje lebdećih čestica. Nedostaci su taloženje kamenca i sklonost začepljivanju, značajan pad tlaka dimnog plina (veliki utrošak energije), te značajni troškovi ulaganja i održavanja pogona.